โพลสำรวจร้องประสารดูแลค่าเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — นักเศรษฐ ศาสตร์ร้องผู้ว่าการ ธปท.คนใหม่ เร่งเข้ามาดูแลเสถียรภาพเงินบาท
ศูนย์วิจัยมหาวิทยาลัยกรุงเทพ (กรุงเทพโพล) เผยผลสำรวจมุมมองนักเศรษฐศาสตร์ต่อสถานการณ์ค่าเงินบาทที่ผันผวน โดยพบว่าต้องการให้นายประสาร ไตรรัตน์วรกุล ว่าที่ผู้ว่าการธนาคารแห่งประเทศไทย (ธปท.) เข้ามาดูแลเสถียร ภาพของค่าเงินบาทและเสถียร ภาพของราคาสินค้า 58.6% 
ดูแลธนาคารพาณิชย์เพื่อให้เกื้อกูลต่อเศรษฐกิจและคนในประเทศ 22.7% และดูแลการเข้าถึงโอกาสทางการเงิน โดยเฉพาะคนระดับรากหญ้าและธุรกิจขนาดกลางและย่อม (SMEs) 9.4% 
นอกจากนี้ นักเศรษฐ ศาสตร์ 67.1% เชื่อว่าภายในปีนี้ค่าเงินบาทจะยังคงเคลื่อนไหวอยู่ในระดับที่สูงกว่า 30 บาทต่อเหรียญสหรัฐ (โดยเฉลี่ย) พร้อมให้เหตุผลที่เงินบาทปรับตัวแข็งค่า เนื่องจากเงินทุนที่ไหลเข้ามาลงทุนในตลาดหุ้นและตลาดตราสารหนี้ 31.3% การส่งออกที่ขยายตัวสูงและการเกินดุลการค้า 20.3% ทิศทางดอกเบี้ยขาขึ้น ส่วนต่างดอกเบี้ยของไทยและกลุ่มประเทศชั้นนำ 15.8%
นักเศรษฐศาสตร์ยังเชื่อว่าค่าเงินบาทไม่หลุด 30 บาทต่อเหรียญสหรัฐ ขณะที่ดัชนีตลาดหุ้นมีโอกาสปรับตัวขึ้นไปแตะที่ระดับ 1,000 จุดภายในปีนี้
ส่วนภาวะการลงทุนในตลาดหลักทรัพย์ของไทย นักเศรษฐศาสตร์ ร้อยละ 58.9 เชื่อว่าจะได้เห็นดัชนีตลาดหลักทรัพย์ที่ระดับ 1,000 จุดภายในปีนี้ ซึ่งระดับดัชนีดังกล่าวนักเศรษฐศาสตร์ร้อยละ 43.8 พร้อมเชื่อว่าเป็นระดับที่เหมาะสมกับปัจจัยพื้นฐานและสภาพแวดล้อมทางเศรษฐกิจ แต่ร้อยละ 41.1 เชื่อว่าเป็นระดับที่สูงกว่าปัจจัยพื้นฐานและสภาพแวดล้อมทางเศรษฐกิจ
สำหรับความคิดเห็นเกี่ยวกับแนวคิดการปรับเพิ่มค่าแรงขั้นต่ำเป็น 250 บาทต่อวันนั้น นักเศรษฐศาสตร์ร้อยละ 64.4 สนับสนุนแนวคิดดังกล่าว โดยให้เหตุผลว่าระดับราคาสินค้าในปัจจุบันปรับเพิ่มขึ้นทำให้ประชาชนมีค่าครองชีพเพิ่มขึ้น ซึ่งจะกระทบกับประชาชนผู้ใช้แรงงาน นอกจากนี้ การปรับเพิ่มค่าแรงขั้นต่ำจะทำให้ชีวิตความเป็นอยู่ของผู้ใช้แรงงานดีขึ้น ช่วยลดความเหลื่อมล้ำในสังคม
ทั้งนี้ กรุงเทพโพลล์สำรวจความเห็นเกี่ยวกับภาวะเศรษฐกิจประจำเดือนกันยายน 2553 จากนักเศรษฐศาสตร์ที่ทำงานอยู่ในหน่วยงานด้านการวิเคราะห์วิจัยเศรษฐกิจระดับชั้นนำของประเทศจำนวน 27 แห่ง โดยดำเนินการในช่วงระหว่างวันที่ 610 กันยายน 2553 ที่ผ่านมา